b'\n_START_ARTICLE_\nGeneral Electric CF6\n_START_PARAGRAPH_\nGeneral Electric CF6 je dvogredni visokoobto\xc4\x8dni reaktivni turboventilatorski motor ameri\xc5\xa1kega proizvajalca General Electric. Uporablja se na potni\xc5\xa1kih letalih kot so DC-10, A300, A310, A330, Boeing 767 in Boeing 747. Za\xc4\x8detki motorja segajo v leto 1965, ko je General Electric razvijal njegovega predhodnika TF39 za voja\xc5\xa1ko transportno letalo C-5 Galaxy. Motorji so nabrali ve\xc4\x8d kot 325 milijonov delovnih ur._NEWLINE_Razli\xc4\x8dice motorjev se med seboj razlikujejo po \xc5\xa1tevilo stopenj kompresorja in turbine. 50000lbf razli\xc4\x8dica CF5-50C ima ve\xc4\x8d potiska kot CF6-6, \xc4\x8deprav uporablja dve stopnji manj pri visokotla\xc4\x8dnem kompresorju in eno stopnjo manj pri nizkotla\xc4\x8dni turbini. Novej\xc5\xa1e razli\xc4\x8dice uporabljajo nove materiale, imajo ve\xc4\x8dje vstopne temperature, bolj\xc5\xa1e hlajenje lopatic visokotla\xc4\x8dne trubine in posledi\xc4\x8dno manj\xc5\xa1o porabo goriva in manj emisij. Ventilator ima 38 \xc5\xa1irokotetivnih lopatic za \xc4\x8dimve\xc4\x8dje obto\xc4\x8dno razmerje. Izredna trdnost titana je klju\xc4\x8dnega pomena pri obrabi proti FOD (foreign object damage). \xc4\x8ce pa \xc5\xbee pride kak delec mimo ventilatorja, naj bi brez po\xc5\xa1kodb zapustil motor v obto\xc4\x8dnem zraku in ne bi pri\xc5\xa1el v visokotla\xc4\x8dni kompresor, kjer so vrtilne hitrosti dosti ve\xc4\x8dje. Visokotla\xc4\x8dni kompresor ima nekaj stopenj statorja z variabilno geometrijo za bolj\xc5\xa1e pospe\xc5\xa1evanje in prepre\xc4\x8devanje vrija na kompresorju. Sorodni motor istega potiska Rolls Royce RB211, ki ima manj spremenljivih statorjev, vendar pa uporablja za razliko trigredno zasnovo, kar zmanj\xc5\xa1uje potrebo po ve\xc4\x8d spremenljivih statorjih._NEWLINE_CF6 ima obro\xc4\x8dasto zgorevalno komoro z 30 \xc5\xa1obami in dvemi v\xc5\xbeigalnimi sve\xc4\x8dkami. 30 \xc5\xa1ob je standard pri vseh letalskih CF6 in aeroderivatvnih turbinah. Mogo\xc4\x8da je zamenjava zgorevalne komora brez zamenjave \xc5\xa1ob, kar bistveno prihrani \xc4\x8das._NEWLINE_Njegov naslednik je General Electric GEnx'